"Үз аягында килеп, табутта кайтты..."

	Башкортстанның Мәчетле районыннан Юлай Аллаяров Уфага Куватов исемендәге республика дәваханәсенә шикәр чире белән килә. Ләкин бичара әлеге учреждениедәге проблемаларның үзәгенә эләгә. Аның бертуган апасы Юлия сүзләренә караганда, ир "республиканка"да ятканда үлгән, ләкин мәрхүмнең гәүдәсен туган авылына кайтару - якыннары өчен авыр бурыч.	 Юлия "Комсомолка" белән әңгәмәсендә сөйләгәнчә, аның абыйсы 24 мартта дәваханәгә "шикәр диабеты" диагнозы белән эндокринология бүлегенә яткан. - 10 тәүлектән соң ул шалтыратты һәм үзендә югары температура булуын һәм аны реанимациягә күчерүләрен әйтте. Шуннан соң Юлай элемтәгә чыгудан туктады. Без шомландык, РКБга шалтырата башладык, ләкин, кызганычка каршы, абыемның хәле турында бернинди аңлатма да алалмадык. Аннары танышлар аша аның хәле турында мәгълүмат белә алдык. Ул реанимациядә бик авыр хәлдә, ИВЛ аппараты астында, диделәр, - ди Юлия. 
	---	
Матбугат.ру

	№ --- | 13.04.2020	


